PAGE  

[image: image1.jpg]



Parlamentul României

Camera Deputaţilor

	Comisia pentru muncă 
şi protecţie socială

	Comisia pentru buget,

 finanțe și bănci


	Nr. 4c-9/584
	Nr. 4c-2/412


Bucureşti, 23 aprilie 2024
PLx 422/2022
Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţã a Guvernului nr.74/2022 privind acordarea unui ajutor financiar pensionarilor sistemului public de pensii, ai sistemului pensiilor militare de stat, precum şi beneficiarilor de drepturi prevăzute de legi cu caracter special, în luna iulie 2022, trimis Comisiei pentru muncă şi protecţie socială şi Comisiei pentru buget, finanțe și bănci pentru examinare pe fond, în procedură de urgenţă, cu adresa 
nr. PLx 422/2022 din 29 iunie 2022.
	PREŞEDINTE,
Adrian Solomon
	PREŞEDINTE,

Bogdan- Iulian Huțucă

Bucureşti, 23 aprilie 2024
PLx 422/2022
RAPORT  COMUN

asupra proiectului de Lege pentru aprobarea Ordonanței de urgență a Guvernului nr.74/2022 privind acordarea unui ajutor financiar pensionarilor sistemului public de pensii, ai sistemului pensiilor militare de stat, precum şi beneficiarilor de drepturi prevăzute de legi cu caracter special, în luna iulie 2022
În temeiul art.95 şi 117 alin.(3) din Regulamentul Camerei Deputaţilor, republicat, cu modificările ulterioare, Comisia pentru muncă şi protecţie socială şi Comisia pentru buget, finanțe și bănci au fost sesizate, prin adresa nr. PLx 422/2022 din 29 iunie 2022, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.74/2022 privind acordarea unui ajutor financiar pensionarilor sistemului public de pensii, ai sistemului pensiilor militare de stat, precum şi beneficiarilor de drepturi prevăzute de legi cu caracter special, în luna iulie 2022. 

Proiectul de lege are ca obiect de reglementare aprobarea Ordonanței de urgență a Guvernului nr. 74/2022, prin care se instituie acordarea unui ajutor financiar, în cuantum de 700 lei, pensionarilor sistemului public de pensii, pensionarilor din sistemul pensiilor militare de stat şi beneficiarilor de drepturi prevăzute de legi cu caracter special plătite de casele teritoriale de pensii/casele de pensii sectoriale, ale căror venituri lunare sunt mai mici sau egale cu 2.000 de lei.
La întocmirea prezentului raport comun, cele două comisii au avut în vedere: 

· avizul favorabil al Consiliului Legislativ (nr.621/31.05.2022)

· avizul favorabil al Consiliului Economic şi Social (nr.3335/31.05.2022)

· avizul favorabil al Comisiei juridice, de disciplină şi imunităţi 
(nr.4c-13/20.09.2022)

· avizul favorabil al Comisiei pentru administraţie publică şi amenajarea teritoriului (nr.4c-7/467/13.09.2022)

· avizul favorabil al Comisiei pentru apărare, ordine publică şi siguranţă naţională (nr.4c-15/253/19.09.2022)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/487/08.09.2022)

· avizul favorabil al Comisiei pentru egalitatea de şanse pentru femei şi bărbaţi (nr.4c-20/402/12.09.2022).
În conformitate cu prevederile Regulamentului Camerei Deputaţilor, republicat, cu modificările ulterioare, comisiile au dezbătut proiectul de lege în şedinţe separate.
La şedinţa Comisiei pentru buget, finanțe și bănci din data de 20 septembrie 2022, au participat deputaţii conform listei de prezenţă. 

În urma dezbaterilor, membrii comisiei au hotărât, cu unanimitatea voturilor exprimate, adoptarea proiectului de lege în forma adoptată de Senat.

La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările ulterioare, domnul Marius – Ilie Stanciu, Secretar de Stat în cadrul Ministerului Muncii și Solidarității Sociale.
La şedinţa Comisiei pentru muncă şi protecţie socială din data de 16 aprilie 2024 au participat deputaţii conform listei de prezenţă. 

În urma dezbaterilor şi a opiniilor exprimate, membrii comisiei au hotărât, cu majoritate de voturi (o abţinere), aprobarea proiectului de lege în forma adoptată de Senat.

La dezbateri au participat, în conformitate cu prevederile art.56 şi 57 din Regulamentul Camerei Deputaţilor, republicat cu modificările ulterioare, din partea Ministerului Muncii și Solidarității Sociale, domnul Mădălin-Cristian Vasilcoiu – Secretar de Stat și doamna Georgeta Jugănaru – director.

În cursul dezbaterilor a fost prezentat un amendament, care, supus votului, a fost respins.

Proiectul de lege a fost adoptat de Senat, în calitate de primă Cameră sesizată, în şedinţa din 27 iunie 2022.
În raport cu obiectul şi conţinutul său, proiectul de lege face parte din categoria legilor organice.

Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare.
În urma finalizării dezbaterilor asupra proiectului de lege şi a documentelor conexe, membrii celor două comisii au hotărât să propună plenului Camerei Deputaţilor prezentul raport comun de adoptare a proiectului de lege în forma adoptată de Senat.

Amendamentul respins în cadrul dezbaterilor este redat în anexa care face parte integrantă din prezentul raportul comun.

	PREŞEDINTE,
Adrian Solomon
	PREŞEDINTE,

Bogdan- Iulian Huțucă



	SECRETAR,
Dan-Constantin Şlincu

	SECRETAR,
Iulius-Marian Firczak



	Şef birou Lidia Vlădescu
Întocmit, 
Consilier parlamentar Sorina Szabo
	Şef serviciu Giorgiana Ene


	
	


Anexa

AMENDAMENTE RESPINSE
În urma dezbaterilor, Comisiile au respins următorul amendament:

	Nr. crt.
	Text

iniţial
	Text propus

(autor amendament)
	MOTIVARE

1. Argumente susţinere
2. Argumente respingere
	Camera decizională

	1. 
	__
	Art.II. - Începând cu luna următoare intrării în vigoare a prezentei legi, persoanele care realizează venituri din salarii şi asimilate salariilor beneficiază, lunar, până la data de 1 martie 2023, de scutirea de la plata a impozitului pe venit, a contribuţiilor de asigurări sociale şi de asigurări sociale de sănătate pe o valoare de cel mult 700 de lei din venitul brut.

Autori: deputaţi Cristian Seidler şi Antonio Andruşceac


	1. Scutirea de la plata  impozitului şi a contribuţiilor pentru toţi salariaţii, pentru cel mult 700 de lei din venitul brut realizat.
2. Respins la vot, pentru evitarea retroactivităţii legii.

	Camera Deputaților

